
 10.12.2021
 BG
 Официален вестник на Европейския съюз
 L 443/3
 РЕГЛАМЕНТ ЗА ИЗПЪЛНЕНИЕ (ЕС) 2021/2177 НА СЪВЕТА
 от 9 декември 2021 година
 за прилагане на член 9 от Регламент (ЕО) No 1183/2005 за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 1183/2005 на Съвета от 18 юли 2005 г. за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго (1), и по-специално член 9 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 18 юли 2005 г. Съветът прие Регламент (ЕО) No 1183/2005.
 (2)
 Вследствие на прегледа на автономните ограничителни мерки, посочени в член 2б от Регламент (ЕО) No 1183/2005, основанията за включването в списъка на някои лица в списъка в приложение Iа към Регламент (ЕО) No 1183/2005, следва да бъдат изменени и едно лице следва да бъде заличено от списъка в посоченото приложение.
 (3)
 Поради това Регламент (ЕО) No 1183/2005 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Списъкът, съдържащ се в приложение Iа към Регламент (ЕО) 1183/2005, се заменя със списъка, съдържащ се в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 9 декември 2021 година.
 За Съвета
 Председател
 A. HOJS
 (1) ОВ L 193, 23.7.2005 г., стр. 1.
 ПРИЛОЖЕНИЕ
 „ПРИЛОЖЕНИЕ Iа
 СПИСЪК НА ЛИЦАТА, ОБРАЗУВАНИЯТА И ОРГАНИТЕ, ПОСОЧЕНИ В ЧЛЕН 2б
 A. Лица
 Име
 Идентифицираща информация
 Основания за включване в списъка
 Дата на включване в списъка
 1
 Ilunga KAMPETE
 изв. още като Gaston Hughes Ilunga Kampete; Hugues Raston Ilunga Kampete
 Дата на раждане: 24.11.1964 г.
 Място на раждане: Lubumbashi, ДРК
 Гражданство: ДРК
 Военен идентификационен номер: 1-64-86-22311-29
 Адрес: 69, avenue Nyangwile, Kinsuka Mimosas, Kinshasa/Ngaliema, ДРК
 Пол: Мъжки
 В качеството си на командващ републиканската гвардия (GR) до април 2020 г. Ilunga Kampete е отговарял за поделенията на GR, разположени на място и участвали в употребата на прекомерна сила и в жестоки репресии през септември 2016 г. в Киншаса.
 Той също така носи отговорност за репресиите и нарушенията на правата на човека, извършени от служители на GR, например жестоките репресии срещу митинг на опозицията в Lubumbashi през декември 2018 г.
 Той продължава да бъде високопоставен военнослужещ в качеството си от юли 2020 г. на генерал-лейтенант от въоръжените сили на ДРК (FARDC) и командващ военната база Kitona в провинция Kongo Central. Поради заеманата длъжност той носи отговорност за извършените неотдавна от FARDC нарушения на правата на човека.
 Ilunga Kampete следователно е участвал в планирането, ръководенето или извършването на действия, които съставляват тежки нарушения на правата на човека в ДРК.
 12.12.2016 г.
 2
 Gabriel Amisi KUMBA
 изв. още като Gabriel Amisi Nkumba;